Documentarul Colectiv, premiat de Parlamentul European. A câștigat LUX Audience Award.
Documentarul Colectiv, regizat de Alexander Nanau, a câștigat LUX Audience Award, acordat de Parlamentul European. Publicul a putut evalua filmele până pe 23 mai, iar deputații până pe 8 iunie. Colectiv a fost nominalizat la Oscar la categoriile cel mai bun lungmetraj internațional și la cele mai bune documentare.
Documentarul Colectiv, regizat de Alexander Nanau, a câștigat LUX Audience Award, acordat de Parlamentul European, după un vot care a combinat preferințele publicului (50%) și alegerile parlamentarilor europeni (50%).Președintele David Sassoli a acordat premiul publicului LUX 2021 în cadrul unei ceremonii desfășurate miercuri la Strasbourg."După perioada pe care tocmai am trăit-o, nevoia ca oamenii să se reunească, nu numai în spații destinate dezbaterii, ci și în locuri precum cinematografele, este din ce în ce mai mare și urgentă", a spus David Maria Sassoli.Celelalte două filme selectate pentru premiu au fost Another Round a regizorului danez Thomas Vinterberg și Corpus Christi a regizorului polonez Jan Komasa.Publicul a putut evalua filmele până pe 23 mai, iar deputații până pe 8 iunie.Colectiv a fost nominalizat la Oscar la categoriile cel mai bun lungmetraj internațional și la cele mai bune documentare, anul acesta.